استمرت سفرية ابن بطوطه على الجنوب فوصل قنا و هناك شاف جامع الولى عبد الرحيم القناوى و قابل حفيده شهاب الدين احمد فى المدرسه السيفيه. و من قنا راح على الاقصر لكن ما اتكلمش على معابدها ، و منها على ارمنت فلقاها مدينه صغيره على شط النيل فيها جناين و هناك استضافه قاضيها اللى نسى اسمه. بعد ارمنت سافر اسنا اللى وصفها بإنها "" مدينه عظيمه، متسعة الشوارع، ضخمة المنافع "" و لاحظ انها مليانه مدارس و زوايا و جناين و فيها سوق كويس و هناك استضافه و اكرمه قاضى القضاه شهاب الدين بن مسكين. راح ابن بطوطه مدينة ادفو اللى كان بينها و بين اسنا مسيرة يوم و ليله فى الصحرا و بعدين عدى النيل و دخل مدينة العطوانى و هناك اجر جمل وسافر مع جماعه من العرب فى الصحرا الفاضيه و زار حميثرا اللى لقاها مليانه ضباع فقضى هو و العرب اللى معاه ليلتهم فى محاربتها ، و هجم ضبع من دول على حمله و قطعه و اكل معظم البلح اللى كان فيه. بعد مشى خمستاشر يوم وصل مدينة عيذاب اللى سكانها سود اسمهم "" بجاه "" و بيقول انهم ماكانوش بيورثو البنات و بيركبو جمال بيسموها "" صهب "" و بيعيشو على لبنها. المدينه حسب قوله كان تلتها ملك مصر و تلتينها كانو بتوع ملك البجاه. لما وصل عيذاب لقى ملك البجاه فى معارك مع الترك و خرم المراكب فإتعذر على ابن بطوطه يعى البحر الاحمر للحجاز فرجع مع العرب على الصعيد و وصل قوص و منها رجع القاهره تانى بات فيها ليله سافر بعدها على بلبيس اللى لقاها مدينه كبيره فيها جناين كتيره لكن مافيهاش حاجه تستحق الذكر و منها طلع على الصالحيه و دخل سينا و عدى على السواده و الوارده و الطيب و العريش و الخروبه و هناك نزل فى فنادق كانو بيسموها "" خان "" ، كل خان من دول كان فيه دكان يشترى منه المسافر احتياجاته.

ططر كان وصى على السلطان الرضيع شهاب الدين ابو السعادات و اتجوز امه "" سعادات "" أرملة السلطان المؤيد ابو النصر شيخ و بعدين خلع ابنها و اتسلطن مكانه و طلقها تانى يوم من خوفه منها ، و بيتقال انها انتقمت منه و سمت فرشة سريره فاتوفى و اتدفن فى قرافة القاهره و هو عمره خمسه و خمسين سنه بعد ما حكم حوالى حداشر شهر منهم اربعه و تسعين يوم كسلطان رسمى.

ظهر فى فترة مرض والده وكان صغير السن ، قام بإكمال دور والده فى فيلم حليم بعد وفاته ، بدأ مشواره الفني عام 2006 عندما استكمال ما تبقى من مشاهد فيلم ""حليم"" بعد رحيل والده وبطل الفيلم احمد زكي . ثم قدم اول ادوار البطولة المطلقة فى فيلم "" البلياتشو"" وحقق نجاحا كبيرا ومثل فيلم البلياتشو من تأليف محمد الفقي و عماد البهات ، ومع الممثلين الكبار احمد راتب وعزت ابو عوف و فتحي عبد الوهاب

مسجد و مقبرة محمد المحروق من مساجد التيمورية-الصفوية اسس عام 1545 و فیه قبر محمد المحروق و یزار عند شيعة و فیه أیضاً اثر امام الثامن شيعة علي بن موسی الرضا علی حجر اسود. و یعتبر هذا المسجد من آيات فنِّ الإيرانية-الصفوية و مسجل فى منظمة التراث الثقافي فى إیران. کتيبتين موجود فیه من ناصرالدين شاه قاجار و شاه طهماسب الصفوي.

القديس بطرس ، بطرس الرسول (توفى سنة 64) اسمه الأصلى سمعان و سماه المسيح كينا او بطرس بمعنى الصخره (يونانى: Πέτρος ‏‹Pétros› ‏ او ‏Κηφᾶς ‏‹Kēphas›; أرامى: ‹kêfâ›‏). كان صياد دعاه المسيح فاصبح من أهم تلاميذه. كان مع يوحنا و اخوه يعقوب فى التجلى على الجبل. ولما سلم يهوذا المسيح سحب بطرس سيفه حتى يدافع عنه لكن فى نفس الليله انكر تبعيته للمسيح ثلاث مرات. ذهب الى انطاكيه و بقي فيها و ثم راح يبشر فى روما. يقال انه استشهد فى عهد نيرون صلبا راسا على عقب . يعتبر الكاتوليك ان بابا روما هو خليفة القديس بطرس راس الكنيسه الكاتوليكيه. لكن تعترف بقدسيته كنائس تانيه. فى الفاتيكان فى روما توجد كنيسه ضخمه باسمه بنيت سنة 326، و ورممت فى القرن 15 على يد فنانين كبار مشاهير.